21 actuacions fan més accessible la Platja de Gandia
04 abril 2018

## 21 actuacions fan més accessible la Platja de Gandia04 abril 2018Última actualització: 14 juliol 2025

![](../gestion/img/obres-platja.JPG)  
  

Superades les Falles i la Setmana Santa, les obres del Pla de Manteniment i Millora de Vials continuen a bon ritme. A la Platja en uns dies finalitzaran les actuacions en diversos passos de vianants que suposaran l’eliminació de fins a 21 barreres arquitectòniques. S’ha treballat als carrers Galicia i Avinguda del Nord en tots i cadascun dels encreuaments,  de manera que qualsevol persona amb mobilitat reduïda pot desplaçar-se d’un costat a l’altre d’estes vies i arribar sense cap mur a la mateixa arena de la platja. S’han triat el carrer Galicia i l’Avinguda del Nord per tractar-se de dos vials que estan situats estratègicament a la meitat i al final de la Platja.

        El **regidor de Serveis Bàsics a la Ciutadania, Miguel Ángel Picornell,** ha assenyalat que _“en el que portem de legislatura s’han eliminat més de 150 barreres arquitectòniques”._ L’edil socialista ha manifestat la seua satisfacció per les actuacions realitzades al temps que ha lamentat la nul·la sensibilitat mostrada en l’anterior legislatura. El Govern de la ciutat espera que, en acabar el seu mandat, s’hauran eliminat més de 200 barreres arquitectòniques en tots els districtes de la ciutat.

[Twittear](https://twitter.com/share)